Kəlbəcərdə helikopter qəzası (1989)

Kəlbəcərdə helikopter qəzası — 14 iyul 1989-cu ildə Kəlbəcər şəhər stadionunda helikopter qəzası.

 Hadisə 
Hadisədən bir müddət əvvəl 8 erməni təxribatçı Kəlbəcər rayonunun Ağdaban kəndinə basqın edib, onlar sakinlər tərəfindən tutulublar. Tərk-silah edilən terrorçular Kəlbəcər milisinə təhvil veriliblər.

Həmin erməniləri Xankəndiyə aparmaq üçün gələn hərbi helikopter havaya qalxarkən qəza törədib. Helikopter yerə yaxın olduğundan stadiondakı  8 uşağı vertolyotun pəri tikə-parça edib.

Helikopterin pilotları 366-cı motoatıcı alayın sərxoş hərbçiləri olublar.

 Həlak olanların siyahısı 
 Əsgərov Natiq Məhəmməd oğlu (14 yaş)
 Əsgərov Səxavət Dəmir oğlu (14 yaş)
 Xəlilov Bəxtiyar Rəhim oğlu (11 yaş)
 İbişov Cahid Telman oğlu (10 yaş)
 Məmmədov Sahib Sultan oğlu (10 yaş)
 Orucov Azər Zakir oğlu (7 yaş)
 Salmanov Razim Tofiq oğlu (8 yaş)
 Valehov Anar Qardaşxan oğlu (7 yaş)

 Hadisədən sonra 
1991-ci ildə Kəlbəcər Xeyriyyə Cəmiyyətinin təşəbbüsü ilə rayon mərkəzində həlak olan 8 uşağın xatirəsinə abidə qoyulmuşdur. Kəlbəcər işğal olunandan sonra həmin abidə ermənilər tərəfindən dağıdılmışdır.

2022-ci ildə "Azərbaycan Televiziya və Radio Verilişləri" QSC-nin "Azərbaycantelefilm" Yaradıcılıq Birliyi Kəlbəcərin ilk şəhidləri olan 8 uşağın başına gətirilən faciə ilə bağlı "Gizli qalsın" adlı sənədli film hazırlayıb. Film iyulun 17-də saat 21:30-da AzTV-də yayımlanıb.

 İstinadlar 

Kateqoriya:1989-cu ildə Azərbaycan
Kateqoriya:14 iyuldakı hadisələr
Kateqoriya:1989-cu ildəki hadisələr
Kateqoriya:Helikopter qəzaları
Kateqoriya:Kəlbəcər
Kateqoriya:Azərbaycanda aviasiya hadisələri